<classify> Itakutana na Waangola hao katika hatua ya mtoano ambayo mshindi wake ataingia hatua ya makundi ya michuano hiyo inayoshika nafasi ya pili kwa ukubwa katika ngazi za klabu barani Afrika.Kwa mujibu wa ratiba iliyopangwa na Shirikisho la Soka Afrika CAF jana alasiri, Yanga baada ya kufungwa 2-1 na Ahly juzi usiku huko Alexandria na hivyo kutolewa kwa jumla ya mabao 3-2, sasa itakipiga dhidi ya timu hiyo inayomilikiwa na Shirika la Madini la Taifa la Angola.Itaanza kwa kuwakaribisha Waangola hao kati ya Mei 6 na 8 jijini Dar es Salaam na marudiano kuwa kati ya Mei 17 na 18 nchini Angola.Haijafahamika Angola zitachuana katika mji gani, ingawa Sagrada iliyoanzishwa Desemba 22, mwaka 1976, yaani miaka 39 iliyopita, uwanja wake wa nyumbani upo Dundo, katika Jimbo la Lund Norte ambao una uwezo wa kuingiza mashabiki 3,000 kwa wakati mmoja.Endapo itafanikiwa kuwangoa Sagrada inayonolewa na Zoran Mackic, raia wa Serbia, Yanga itakuwa imejihakikishia kusaka mamilioni ya fedha katika michuano hiyo ambayo mshindi wake hutwaa kitita cha dola za Kimarekani 625,000 Sh bilioni 1.36.Mshindi wa pili hupata dola 432,000 Sh milioni 907 wakati timu zinazoshika nafasi ya pili na ya tatu katika kila kundi hupata dola 239,000 Sh milioni 500 na ya mwisho katika kundi, yaani inayoshika nafasi ya nne, huambulia dola 150,000 Sh milioni 315.Wakati Yanga ikiangukia kwa Waangola, waliokuwa mabingwa watetezi wa Ligi ya Mabingwa Afrika, TP Mazembe waliovuliwa ubingwa juzi, watakutana na Waarabu wa Tunisia, Stade Gabesien, huku Esperance pia ya Tunisia iliyoitoa Azam FC ikipangwa kukutana na Mo Bejaiaa ya Algeria.Michezo mingine ya mtoano itakuwa kati ya Stade Malien Mali na FUS Rabat Morocco, Etoile du Sahel Tunisia na CF Mounana Gabon, Al-Ahli Tripoli Libya na Misr El-Makasa Misri, Al-Merreikh Sudan na Kawkab Marrakech Morocco, wakati Mamelodi Sundowns ya Afrika Kusini itacheza na Medeama ya Ghana.Yanga na timu nyingine zilizotolewa katika Hatua ya 16 Bora ya Ligi ya Mabingwa Afrika, zimeangukia Kombe la Shirikisho kama Kanuni za CAF zinavyoeleza kuwa, timu ambazo zitatolewa katika Raundi ya Pili ya Ligi ya Mabingwa zitaangukia Kombe la Shirikisho kukutana na timu nane zilizosonga mbele ambapo zitacheza mechi za mtoano za nyumbani na ugenini kisha zitakazofuzu zitaingia hatua ya makundi.  <topic>: michezo 